H εκδίκαση της αίτησης ασφαλιστικών μέτρων των 32 συμβασιούχων εργαζόμενων του Δήμου Πατρέων στην Υπηρεσία Καθαριότητας πραγματοποιήθηκε την Τετάρτη το πρωί στα Δικαστήρια της Πάτρας.

Πρόκειται για εργαζόμενους προσληφθέντες από τις 28 Δεκέμβρη 2015, που μέχρι σήμερα εργάζονται με 3 παρατάσεις των συμβάσεών τους από το υπουργείο και με προσωρινές δικαστικές διαταγές.

Η Δημοτική Αρχή, όπως γνωστοποίησε με ανακοίνωση της, παραβρέθηκε στο Δικαστήριο με τον δήμαρχο Κώστα Πελετίδη και τους αντιδημάρχους Διονύση Πλέσσα, Νίκο Ασπράγκαθο και Αναστασία Τογιοπούλου.

Ο δήμαρχος στην κατάθεσή του υπερασπίσθηκε το δικαίωμα στη μόνιμη με πλήρη εργασιακά και ασφαλιστικά δικαιώματα δουλειά των συγκεκριμένων εργαζομένων, οι οποίοι είναι όμηροι των κυβερνητικών μέχρι σήμερα πολιτικών.

Αναμένεται η απόφαση του Δικαστηρίου.

(Επισκέψεις: 871 φορές, όπου 1 ημερήσιες)